laion/Wikipedia-Exotic huggingface dataset:
ლაშა კასრაძე

ლაშა კასრაძე (დ. 28 ივლისი, 1989) — ქართველი ფეხბურთელი, სამტრედიის საფეხბურთო კლუბ სამტრედიას ცენტრალური მცველი, ასევე შეუძლია საყრდენი ნახევარმცველის პოზიციაზე თამაში. საქართველოს თასი გამარჯვებული: 2009/2010 საქართველოს სუპერთასი ფინალისტი: 2010/2011 პროფილი Transfermarkt-ზე (ინგლისური) პროფილი Soccerway-ზე (ინგლისური)
გიორგი ვასაძე

გიორგი ვასაძე (დ. 14 ივნისი, 1989) — ქართველი ფეხბურთელი, რუსთავის „მეტალურგის“ ცენტრალური ნახევარმცველი. საქართველოს თასის გამარჯვებული (1): 2009/2010 საქართველოს სუპერთასის გამარჯვებული (1): 2009/2010 საქართველოს სუპერთასის ფინალისტი (1): 2010/2011 პროფილი Transfermarkt-ზე (ინგლისური) პროფილი Soccerway-ზე (ინგლისური)
გიორგი ოთარიშვილი

გიორგი ოთარიშვილი (დ. 12 დეკემბერი, 1990) — ქართველი ფეხბურთელი, თბილისის „დინამოს“ მეორე გუნდის ნახევარმცველი. უმაღლესი ლიგა მეორე ადგილი (2): 2009/2010, 2011/2012 საქართველოს თასი ფინალისტი (1): 2009/2010 პროფილი Transfermarkt-ზე (ინგლისური) პროფილი Soccerway-ზე (ინგლისური)
გურამ გურეშიძე

გურამ გურეშიძე (დ. 8 ოქტომბერი, 1989) — ქართველი ფეხბურთელი, ბოლნისის „სიონის“ საყრდენი ნახევარმცველი. საქართველოს თასი გამარჯვებული: 2009/2010 საქართველოს სუპერთასი გამარჯვებული (1): 2009/2010 საქართველოს სუპერთასი ფინალისტი (1): 2010/2011 პროფილი Transfermarkt-ზე (ინგლისური) პროფილი Soccerway-ზე (ინგლისური)
ჩინეთის დემოგრაფია

ჩინეთის დემოგრაფია განისაზღვრება როგორც დიდი რაოდენობის მოსახლეობა ახალგაზრდების მცირე წილით, რომელიც ჩინეთის მთავრობის, ერთი ბავშვის პოლიტიკის შედეგია. 1979 წელს დაწყებულმა შობადობის კონტროლის პოლიტიკამ 350-400 მილიონით შეამცირა შობადობა. დღეისთვის ჩინეთის მოსახლეობა აჭარბებს 1.3 მილიარდს, 2010 წლის აღწერის მიხედვით მსოფლიოში ყველაზე მრავალ რიცხოვანი ქვეყნის მოსახლეობის უდიდესი ნაწილი, დაახლოებით 91.51%, არის ჩინელი და მხოლოდ 8.49% შეადგენენ უმცირესობები. ჩინეთის მოსახლეობის ზრდის კოეფიციენტი არის მხოლოდ 0.47%, რომელი მაჩვენებლითაც ის მსოფლიოში 156-ეა. ჩინეთმა მეექვსე ეროვნული აღწერა ჩაატარა 2010 წლის 1 ნოემბერს. 2100 ძვ.წ.: 14,000,000 2 ახ.წ.: 60,000,000 1000: 40,000,000 1500: 103,000,000 1650: 123,000,000 1750: 260,000,000 1850: 412,000,000 ჩინეთში მოსახლეობის აღწერა მოხდა 6-ჯერ: 1953, 1964, 1982, 1990, 2000 და 2010 წლებში. 1987 წელს მთავრობამ გამოაცხადა რომ მეოთხე აღწერა მოხდებოდა 1990 წელს და ყოველი შემდგომი აღწერა ჩტარდებოდა 10 წლის ინტერვალით. 1982 აღწერა რომლის მიხედვით ჩინეთის სრული მოსახლეობა შეადგენდა 1,008,180,738 ადამიანს, მიიჩნევა წინა ორ აღწერასთან შედარებით სანდოდ. ამ აღწერის ჩტარებაში ბევრი საერთაშორისო ორგანიზაცია იღებდა მონაწილეობას, მათ შორის გაერთიანებული ერების მოსახლეობის განსახლების ფონდი, რომელმაც აღნიშნული ცენზის ჩსატარებლად 15.6 მილიონი დოლარი დაგაიხადა. ამერიკის შეერთებული შტატების ცენზის ბიურო, 2010 წ. [2] : 2020: 1,384,545,000 2030: 1,391,491,000 2040: 1,358,519,000 2050: 1,303,723,000 გერთიანებული ერები, 2010 წელი. [3] : 2020: 1,387,792,000 2030: 1,393,076,000 2040: 1,360,906,000 2050: 1,295,604,000 2060: 1,211,538,000 2070: 1,125,903,000 2080: 1,048,132,000 2090: 984,547,000 2100: 941,042,000 ↑ Pascal Rocha da Silva, La politique de l'enfant unique en République populaire de Chine, p. 116, cf. ↑ Tough road ahead for China census. დაარქივებულია ორიგინალიდან — 2010-11-26. ციტირების თარიღი: 2011-08-02. ჩინეთის მოსახლეობის კვლევისა და საინფორმაციო ცენტრი (CPIRC) დაარქივებული 2010-03-15 საიტზე Wayback Machine. ჩინეთის მოსახლეობის ასოციაცია დაარქივებული 2009-10-31 საიტზე Wayback Machine. მოსახლეობისა და ჯახის დაგეგმვის ეროვნული კომისია დაარქივებული 2007-10-20 საიტზე Wayback Machine. ჩინეთის რეპროდუქციული ჯანმრთელობის ქსელი დაარქივებული 2002-10-31 საიტზე Wayback Machine. მოსახლეობის მეცნიერების ჩინური ჟურნალი 《中国人口科学》
გოგი და მაგოგი

გოგი და მაგოგი (ებრ. גּוֹג וּמָגוֹג; არაბ. يَأْجُوج وَمَأْجُوج Yaʾǧūǧ wa-Maʾǧūǧ) — იუდეურ და ქრისტიანულ საღვთო წერილში მოხსენიებული ორი ხალხი. ეზეკიელის წინასწარმეტყველებით ისინი შორეულ მომავალში ჩრდილოეთიდან მოვლენ ებრაელთა შესამუსრავად. აპოკალიფსისში კი მათი შემოსვლა მოსალოდნელია განკითხვის დღის წინ. ბიბლიაში მაგოგი ევრაზიის ჩრდილო-აღმოსავლეთ ნაწილში მცხოვრები ტომების სახელია. გოგი, როგორც მაგოგის ტომის ბელადის სახელი, პირველად ძველი აღთქმის უფრო გვიანდელ ტექსტებში ჩნდება. გოგი და მაგოგი ყურანში ჩნდება როგორც ორი ველური ტომი, რომლებიც „დედამიწის უკიდურეს ნაწილში“ ცხოვრობს. ↑ 1.0 1.1 ქართული საბჭოთა ენციკლოპედია, ტ. 3, თბ., 1978. — გვ. 197.
ქართული კულტურა

საქართველოს კულტურას საუკუნეების განმავლობაში აყალიბებდა მძიმე, თუმცა მრავალფეროვანი ისტორია, მდიდარი ტრადიციები, ძლიერი ეროვნული თვითშეგნება, ქართულ ენაზე შესრულებული ლიტერატურული მოღვაწეობა ქართულ დამწერლობაზევე დაფუძნებული. უძველესი დროიდან ხალხში გროვდებოდა სიმღერები, მითები, ლეგენდები, ზღაპრები, საგმირო თქმულებები, პოემები, ანდაზები, ბალადები, გამოცანები. ძველი ბერძენი პოეტი აპოლონ როდოსელი იხსენიებს ქართველ პრომეთეს — ღმერთთან მებრძოლ ამირანს. ეპოსმა „ამირანის“ შესახებ ჩვენამდე მრავალი სახესხვაობით მოაღწია. შუა საუკუნეებში შეიქმნა ეპოსი „ეთერიანი“. ქართული კულტურა ქართული ხალხური მუსიკა საქართველოს ისტორია საქართველოს მართლმადიდებელი სამოციქულო ეკლესია ქართული ენა საქართველოს კულტურა 1921-1941 წლებში განათლება საქართველოში ↑ БСЭ, ტ. 7, გვ.381
ჰაულის მოძრავი სასახლე (ფილმი)

ჰაულის მოძრავი სასახლე (იაპონ. ハウルの動く城 ჰაურუ ნო უგოკუ შირო?) — 2004 წლის სრულმეტრაჟიანი ანიმე, დაწერილი და გადაღებული ჰაიაო მიაძაკის მიერ Studio Ghibli-სთვის. ფილმი ეფუძნება მწერალ დიანა უინ ჯონსის ამავე სახელწოდების რომანს. უინ ჯონსის რომანის მიხედვით, გოგონა, რომელიც ქუდებს ამზადებს, იქცევა 90 წლის მოხუცად. თავდაპირველად იგი შეშინებულია, მაგრამ სწორედ ამ ტრანსფორმაციით იწყება მისი თავგადასავლები. ოფიციალური საიტი „ჰაულის მოძრავი სასახლე“ — კინოფილმების ინტერნეტ-მონაცემთა ბაზა (ინგლისური) „ჰაულის მოძრავი სასახლე“ — ანიმაციური ფილმების მონაცემთა დიდ ბაზაში „ჰაულის მოძრავი სასახლე“ — Allmovie-ზე
პონიო კლდეზე

პონიო კლდეზე (იაპონ. 崖の上のポニョ გაკე ნო უე ნო პონიო?) — 2008 წლის სრულმეტრაჟიანი ანიმე, დაწერილი და გადაღებული ჰაიაო მიაძაკის მიერ Studio Ghibli-სთვის. ეს არის მიაძაკის ორიგინალური სცენარი. ფილმის სიუჟეტით თევზი პონიო დაუმეგობრდება ხუთი წლის ბიჭუნა სოსუკეს და ოცნებობს გოგონად გადაქცევას. ოფიციალური საიტი ოფიციალური საიტი (დისნეი) „Ponyo“ — კინოფილმების ინტერნეტ-მონაცემთა ბაზა (ინგლისური) „Ponyo“ — Allmovie-ზე „Ponyo“ — Box Office Mojo-ზე „Ponyo“ — Rotten Tomatoes
ნაუსიკაა ქარების ხეობიდან

ნაუსიკაა ქარების ხეობიდან (იაპონ. 風の谷のナウシカ?) — 1984 წლის სრულმეტრაჟიანი ანიმე, დაწერილი და გადაღებული ჰაიაო მიაძაკის მიერ. ფილმი ატარებს გარემოს დაცვასთან დაკავშირებულ თემატიკას. „ნაუსიკაა ქარების ხეობიდან“ — ანიმაციური ფილმების მონაცემთა დიდ ბაზაში „ნაუსიკაა ქარების ხეობიდან“ — კინოფილმების ინტერნეტ-მონაცემთა ბაზა (ინგლისური) „ნაუსიკაა ქარების ხეობიდან“ — Allmovie-ზე
პრინცესა მონონოკე

პრინცესა მონონოკე (იაპონ. もののけ姫?) — 1997 წლის იაპონური ეპიკური ისტორიული ფენტეზი ანიმაციური ფილმი, რომლის სცენარის ავტორი და რეჟისორია ჰაიაო მიაძაკი. წარმოებულია „Studio Ghibli“-ის მიერ. ფილმის პერსონაჟებს ახმოვანებენ: იოძი მაცუდა, იურიკო ისიდა, იუკო ტანაკა, კაორუ კობაიასი, მასაჰიკო ნისიმურა, ცუნეჰიკო კამიძიო, აკიჰირო მივა, მიცუკო მორი და ჰისაია მორისიგე. ფილმის სიუჟეტი ვითარდება იაპონიაში, მურომატის პერიოდში, რომელსაც თან ახლავს ფენტეზის ელემენტები. ფილმის ძირითადი სიუჟეტური ხაზია პერსონაჟ ასიტაკას მონაწილეობა ტყისა და ადამიანთა დაპირისპირებაში. ახალგაზრდა ემისის პრინცი ასიტაკა მონაწილეობს ტყის ღმერთსა და ადამიანებს შორის გამართულ ბრძოლაში, რომლებიც მის რესურსებს მოიხმარენ. ტერმინი „მონონოკე“ წარმოადგენს არა სახელს, არამედ იაპონურ სიტყვას სულებისა და მონსტრების აღსანიშნავად. „Studio Ghibli“-ის სხვა ფილმებისგან განსხვავებით „მონონოკეს“ აქვს უფრო ძლიერი გარემო და ელფერი. ფილმის პრემიერა იაპონიაში შედგა 1997 წლის 12 ივლისს, ხოლო აშშ-ში 1999 წლის 29 ოქტომბერს. იგი გახდა კომერციული ბლოკბასტერი და იაპონიის ყველა დროის უხვშემოსავლიანი ფილმი, თუმცა მოგვიანებით ეს პოზიცია ფილმ „ტიტანიკს“ დაუთმო.. ფილმის საერთო შემოსავალმა 14,5 მლრდ. იენა შეადგინა ანუ 159 375 308 მლნ. დოლარი. „პრინცესა მონონოკე“ — კინოფილმების ინტერნეტ-მონაცემთა ბაზა (ინგლისური) „პრინცესა მონონოკე“ — ანიმაციური ფილმების მონაცემთა დიდ ბაზაში „პრინცესა მონონოკე“ — Allmovie-ზე „პრინცესა მონონოკე“ — Box Office Mojo-ზე „პრინცესა მონონოკე“ — Rotten Tomatoes ↑ Brenner, Robin E., Understanding Manga and Anime, Greenwood Publishing Group, 2007. — P. 16, 356 p, ISBN 978-0-31-309448-4. ↑ Princess Mononoke. Box Office Mojo. Internet Movie Database. ციტირების თარიღი: 14 სექტემბერი, 2012.
კრონეკერის სიმბოლო

მათემატიკაში კრონეკერის სიმბოლო, რომელსაც სახელი ეწოდა ლეოპოლდ კრონეკერის პატივსაცემად, არის ორი ცვლადის ფუნქცია, რომლის მნიშვნელობა ტოლია 1-ის, როდესაც ეს (როგორც წესი მთელი) ცვლადები ტოლია და 0-ის, როდესაც მათი მნიშვნელობები განსხვავებულია. მაგალითად: δ 1 , 2 = 0 {\displaystyle \delta _{1,2}=0} , მაგრამ δ 3 , 3 = 1. {\displaystyle \delta _{3,3}=1.} ის ჩაიწერება როგორც δij, და როგორც წესი განიხილება უფრო მეტად როგორც შემოკლებითი აღნიშვნა ვიდრე ფუნქცია. δ i j = { 1 , if  i = j 0 , if  i ≠ j {\displaystyle \delta _{ij}=\left\{{\begin{matrix}1,&{\mbox{if }}i=j\\0,&{\mbox{if }}i\neq j\end{matrix}}\right.} კრონეკერის სიმბოლოს აქვს ე.წ. წანაცვლების თვისება, ანუ ნებისმიერი j ∈ Z {\displaystyle j\in \mathbb {Z} } -სთვის: ∑ i = − ∞ ∞ a i δ i j = a j . {\displaystyle \sum _{i=-\infty }^{\infty }a_{i}\delta _{ij}=a_{j}.} ეს თვისება ანალოგიურია დირაკის დელტა ფუნქციის შემდეგი თვისებისა. ∫ − ∞ ∞ δ ( x − y ) f ( x ) d x = f ( y ) . {\displaystyle \int _{-\infty }^{\infty }\delta (x-y)f(x)dx=f(y).} კრონეკერის სიმბოლო შეიძლება განზოგადდეს მრავალ განზომილებაზე: δ i 1 i 2 … i n j 1 j 2 … j n = ∏ k = 1 n δ i k j k . {\displaystyle \delta _{i_{1}i_{2}\dots i_{n}}^{j_{1}j_{2}\dots j_{n}}=\prod _{k=1}^{n}\delta _{i_{k}j_{k}}.} ეს ფუნქცია 1-ის ტოლია მხოლოდ მაშინ და მხოლოდ მაშინ როდესაც ყველა წყვილში ზედა ინდექსი ემთხვევა ქვედას და ნულის ტოლია ყველა სხვა შემთხვევაში. ნებისმიერი ნატურალური n-ისთვის, ნაშთების ანალიზის გამოყენებით კრონეკერის სიმბოლოს ინტეგრალური წარმოდგენა შეიძლება შემდეგნაირად ჩაიწეროს (კონტურული ინტეგრება იგულისხმება საათის ისრის მიმართულებით ნულის გარშემო): δ x , n = 1 2 π i ∮ | z | = 1 z x − n − 1 d z = 1 2 π ∫ 0 2 π e i ( x − n ) φ d φ {\displaystyle \delta _{x,n}={\frac {1}{2\pi i}}\oint _{|z|=1}z^{x-n-1}dz={\frac {1}{2\pi }}\int _{0}^{2\pi }e^{i(x-n)\varphi }d\varphi } დირაკის დელტა ფუნქცია ლევი-ჩივიტას სიმბოლო ε i j k {\displaystyle \varepsilon _{ijk}}
ფუძეენა

ფუძეენა (ზოგჯერ:საერთო ენა, პრაენა (უმართებულო), ფუძე-ენა და პროტო ენა (უმართებულო)) — ენათმეცნიერებაში არის იმ ენათა საერთო წინაპარი, რომლებიც ქმნიან ენათა ოჯახს. ფუძეენამ განიცადა დიფერენციაცია და მისი დიალექტები ისე დაშორდნენ ერთმანეთს რომ დამოუკიდებელ ენებად მოგვევლინენ.. ერთი ფუძე ენიდან წარმოშობილი ენები მონათესავე ენებია. მონათესავე ენების ოჯახებსაც ჰქონიათ ერთი ფუძეენა. მაგ., ერთი ფუძეენიდან მომდინარეობს ინდოევროპული ენები, სხვა ფუძეენიდან იბერიულ-კავკასიური ენები და ასე შემდეგ. ინდოევროპულ ენებში თავისი ფუძეენა ჰქონდათ სლავურ ენებს, რომანულ ენებს, ხოლო იბერიულ-კავკასიურში - ქართველურ ენებს. ხშირად პროტო ენა არაა დამოწმებული წყაროებში, თუმცა მათი ნაწილობრივი აღდგენა შესაძლებელია, ენათა ოჯახის შემადგენელი ენების შედარებით, ისტორიულ-შედარებითი მეთოდის საშუალებით. ასეთებია მაგალითად პროტო-ქართველური ენა, პროტო-ინდოევროპული ენა. ბევრი ენის აღდგენა მოხერხდა, მათგან აღსანიშნავია: პროტო-ინდოევროპული ენა, პროტო-ურალიკური და პროტო-დრავიდული. თუმცა, ზოგ შემთხვევებში პროტო ენა დამოწმებულია არსებულ წყაროებში. მაგალითად, ლათინური, რომელიც არის რომანული ენების(ჯგუფში შედის ისეთი ცნობილი ენები, რომლებიცაა ფრანგული, იტალიური, ესპანური ...) პროტო ენა. ასევეა, პროტო-ნორვეგიულზე- თანამედროვე სკანდინავიური ენების პროტო ენა-, რომელიც დამოწმებულია წყაროებით , თუმცა ფრაგმენტულად. პირველი ადამიანი იყო ავგუსტ შლაიხერი, რომელმაც დაიწყო სისტემატიკური აღდგენა დაუმოწმებელი ენებისა . პროტო-ქართველური ენა პროტო ენების სია შედარებითი მეთოდი ↑ 1.0 1.1 1.2 ქართული საბჭოთა ენციკლოპედია, ტ. 10, თბ., 1986. — გვ. 435. ↑ 1861 წელს პროტო-ინდოევროპული ენისთვის
ნიოკოლო-კობის ეროვნული პარკი

ნიოკოლო-კობის ეროვნული პარკი (ფრანგ. Parc National du Niokolo Koba PNNK) — იუნესკოს მსოფლიო მემკვიდრეობის ძეგლი და ბუნების დაცული ტერიტორია სამხრეთ-აღმოსავლეთ სენეგალში, გვინეა-ბისაუს საზღვრის სიახლოვეს. 1954 წელს ნიოკოლო-კობა სენეგალის ეროვნულ პარკად გამოცხადდა, გაფართოვდა 1969 წელს, 1981 წელს კი იუნესკოს მსოფლიო მემკვიდრეობის ძეგლად გაფორმდა როგორც ბიოსფერული ნაკრძალი. 2007 წლიდან საფრთხის ქვეშ მყოფ ძეგლთა სიაში გადაინაცვლა. პარკი გადაჭიმულია მაღლობზე, რომელიც მდინარე გამბიის ზემო წელში მდებარეობს და მიამართება ჩრდილო-დასავლეთით, გვინეის საზღვრისკენ. ბიოსფერული პარკი მოიცავს 9 130 კმ² ტერიტორიას. სიმაღლე ზღვის დონიდან მერყეობს 16-311 მეტრზე. პარკის ტერიტორიის უდიდესი ნაწილი დაფარულია ხეებიანი სავანითა და სუდანური ტყით, ხეებით დაფარულ და სეზონურ ვეთლენდებთან ერთად. პარკი მოიცავს მცენარეთა 1500 სახეობას და სენეგალის ტყეების 78 %-ს. ეროვნული პარკი ცნობილია თავისი ველური ბუნებით. სენეგალის მთავრობის შეფასებით, პარკში გავრცელებულია ამფიბიათა 20 სახეობა, თევზი]ს 60 სახეობა, რეპტილიების 38 და ძუძუმწოვართა 80 სახეობა. 2005 წლის მონაცემებით, მათ შორისა 11000 ბუფალო, 6000 ჰიპოპოტამი, 400 გიგანტური ანტილოპა, 30 სპილო, 120 ლომი, 150 შიმპანზე და რამდენიმე ძალიან იშვიათი ლეოპარდი და აფრიკული გარეული ძაღლი. პარკში ბინადრობს 330 სახეობის ფრინველი, მათ შორისაა არაბული სავათი, შავგვირგვინიანი წერო, წყლის არწივი და ა. შ. მსოფლიო მემკვიდრეობის ძეგლების სია აფრიკაში ვიკისაწყობში არის გვერდი თემაზე: ნიოკოლო-კობის ეროვნული პარკი UNESCO World Heritage Site Datasheet დაარქივებული 2007-12-03 საიტზე Archive.isCategory:Webarchive template archiveis links Niokolo-Koba National Park UNESCO Site
გია გოგუა

გია გოგუა (დ. 5 აპრილი, 1970, ოზურგეთი, საქართველოს სსრ) — ქართველი ფეხბურთელი, ამპლუით მეკარე. 1990 წლიდან 2008 წლამდე „მერცხალში“ თამაშობდა. ფეხბურთიდან წავიდა 2008 წელს, თუმცა „მერცხალში“ დარჩა როგორც სამწრვთნელო შტაბის წევრი. 2016 წელს წვრთნიდა ლანჩხუთის „გურიას“. soccerway.com
რონა-ალპები

რონა-ალპები (ფრანგ. Rhône-Alpes) — რეგიონი სამხრეთ-აღმოსავლეთ საფრანგეთში, ალპების დასავლეთ ნაწილში, კვეთს მდინარე რონა. შედგება 8 დეპარტამენტისაგან: ენი, არდეში, დრომი, ზემო სავოია, იზერი, ლუარა, რონა, სავოია. ფართობი — 43,7 ათასი კვ.კმ., მოსახლეობა — 5,3 მლნ. ქალაქები: ლიონი, გრენობლი, შამბერი, ანესი, სენტ-ეტიენი, ვალანსი. რონა-ალპები ეკონომიურად ერთ-ერთი ძლიერი რეგიონია. აქ არის მეღვინეობის ცნობილი ცენტრები შენა, ფლერი და ბუჟელე.
გიბრალტარი

გიბრალტარი — ბრიტანეთის ზღვისიქითა ტერიტორია. მდებარეობს იბერიის ნახევარკუნძულის სამხრეთით, გიბრალტარის სრუტესთან, რომელიც ატლანტის ოკეანეს ხმელთაშუა ზღვასთან აერთებს. ტერიტორიას ჩრდილოეთით ესაზღვრება ესპანეთი. ისტორიულად მნიშვნელოვანი სამხედრო ბაზა იყო ბრიტანელებისთვის და დღესაც აქ ბრიტანეთის საზღვაო ძალების ბაზა არის განლაგებული. ტერიტორიის სახელი მომდინარეობს არაბულიდან „ჯაბალ ატ-თარიქ“ (جبل الطارق), ნიშნავს „თარიქის მთას“. სახელი უკავშირდება უმაიადთა გენერალ თარიქ იბნ-ზიადს, რომელიც წინ უძღოდა მავრიტანელთა შემოჭრას იბერიაზე 711 წელს. უფრო ადრე ეს ადგილი ცნობილი იყო, როგორც კალპე, ჰერკულესის ერთ-ერთი საყრდენთაგანი. ამჟამად კოლოქვიალურად გიბრალტარს უწოდებენ „გიბს“ (ქვა). გიბრალტარის დამოუკიდებლობა ერთ-ერთი მთავარი საკითხია ინგლის-ესპანურ ურთიერთობებში. ესპანეთი 1713 წელს გამოყოფილი ტერიტორიის დაბრუნებას ითხოვს, თუმცა გადაცემის ყოველი მცდელობას თავად გიბრალტარელები თითქმის ერთხმად წინააღმდეგობით შეხვდნენ. გიბრალტარის ფეხბურთის ასოციაცია 2013 წლის 24 მაისს უეფას 54-ე წევრად მიიღეს. Norwich, John Julius: The Middle Sea: a history of the Mediterranean, Random House, 2006 Sugden, John: Nelson: A Dream of Glory, London, 2004 Syrett, David: Admiral Lord Howe: A Biography, London, 2006. Maria Monti, Ángel: Historia de Gibraltar: dedicada a SS. AA. RR., los serenisimos señores Infantes Duques de Montpensier, Imp. Juan Moyano, 1852 Interactive Map of Gibraltar დაარქივებული 2007-03-29 საიტზე Wayback Machine. Gibraltar.com – Complete information portal for Gibraltar Government of Gibraltar Photo of Gibraltar დაარქივებული 2013-07-12 საიტზე Wayback Machine.
რადიო პროგრესი

რადიო „პროგრესი“ 97.5 FM — ქართული რადიოსადგური. იგი დაარსდა 2009 წლის დეკემბერში. დამფუძნებლები არიან შპს „რადიო არტი +“–ის მფლობელი ნატალია კვანტალიანი და აღმასრულებელი დირექტორი მიხეილ მინდაძე. რადიოსადგურმა საცდელი მაუწყებლობა დაიწყო 2010 წლის ნოემბერში, ხოლო სრული სამაუწყებლო ბადე წარდგენილ იქნა 2011 წლის 12 აპრილს. რადიოსადგურის საეთერო სივრცე წარმოდგენილია შემდეგი ფორმატით: Hot AC (ევროპასა და აშშ-ში პოპულარული ფორმატი). კვლევების შედეგად, არსებული ფორმატი გაფართოვდა და დაინერგა საქართველოში. რადიოს ეთერში ყურადღება გამახვილებულია თანამედროვე, რიტმულ მუსიკაზე. რადიოს მუსიკალური ბაზა წარმოდგენილია Hot AC — პროგრესული AC და კონსერვატიული CHR მელოდიებით: RM Hot AC. მუსიკის გარდა, რადიოსადგურის ეთერში აპოლიტიკური ინფორმაცია გადაიცემა. რადიომსმენელი აქტიურად მონაწილეობს სხვადასხვა სახის პროექტებსა თუ მუსიკალური პროგრამის შედგენაში. რადიოს მაუწყებლობა ვრცელდება თბილისში, აღმოსავლეთ საქართველოს ნაწილსა და შიდა და ქვემო ქართლის ტერიტორიის ნაწილზე FM დიაპაზონის 97.5 სიხშირის ტალღაზე. ოფიციალური საიტი[მკვდარი ბმული]
Any Colour You Like

„Any Colour You Like“ — ინსტრუმენტული კომპოზიცია ინგლისური პროგრესული როკ-ჯგუფ პინკ ფლოიდის ალბომიდან The Dark Side of the Moon. მისი ავტორები არიან დეივიდ გილმორი, ნიკ მეისონი და რიჩარდ რაიტი. კომპოზიცია სრულდება ტექსტის გარეშე და აგებულია სინთეზატორისა და გიტარის ჟღერადობაზე. მას ასევე ახლავს მცირეოდენი ვოკალური იმპროვიზაცია, რომელიც უფრო გამოკვეთილად ჟღერდა კონცერტებზე და საკმაოდ შეუმჩნეველია სტუდიურ ვერსიაში. ეს ერთადერთი კომპოზიციაა ალბომზე The Dark Side Of The Moon, რომელიც სამეულმა დაწერა როჯერ უოტერსის გარეშე. სახელწოდება აღებულია Ford-ის Т კლასის მოდელის რეკლამიდან, სადაც მყიდველს სთავაზობდნენ ნებისმიერი ფერის მანქანას (any colour you like), „თუკი ეს ფერი - შავია“. სათაურის წარმოშობის მეორე მიზეზად ითვლება ჯგუფის როუდ-მენეჯერი კრის ადამსი, რომელიც ამ ფრაზის წარმოთქმისას გულისხმობდა, რომ ჯგუფისთვის ნებისმიერ თხოვნას შეასრულებდა. კომპოზიცია ჩაიწერა სინთეზატორ VCS 3-ის განმეორებადი აკორდების აჟღერებით. სოლო სინთეზატორზე აღმავალი და დამავალი ხასიათის არის. გიტარაზე ჰარმონიის შესაქმნელად დეივიდ გილმორმა გამოიყენა ორი გიტარა Univibe ეფექტით. „Any Colour You Like“ ასევე ცნობილია, როგორც „Breathe (Second Reprise)“, ვინაიდან მასში გამოყენებულია იგივე რითმი, რაც სიმღერაში „Breathe“. მასში ასევე ჟღერს აკორდების იგივე თანმიმდევრობა, რაც Breathe-ში, თუმცა იგი ოდნავ განსხვავებულ ტონალობაში სრულდება. ნომრის ალტერნატიული სტუდიური ვერსია შეტანილია ალბომის The Dark Side of the Moon 2011 წლის, Experience და Immersion გამოცემებში. უცნობი მიზეზით, კომპოზიციას არ განიხილავენ დოკუმენტურ ფილმში Classic Albums: The Dark Side of the Moon. საკონცერტო შესრულებისას თავდაპირველ ვერსიებს აკლდა სოლო კლავიშებიან საკრავებზე. დეივიდ გილმორი გიტარის სოლოს აყოლებდა სკეტ-ვოკალს. მიკროფონი Leslie-ს სპიკერს უერთდებოდა. ქალების ბეკ-ვოკალი ამ ნომერს ხოლმე ემატებოდა. 1975 წელს შესრულება უფრო ხანგრძლივი იყო, ხოლმე - ათწუთიანიც. 1994 წელს იგი ბოლომდე შეიცვალა - კლავიშებიანი საკრავების ჟღერადობა წინა პლანზე წამოიწია. 2006-2008 წლებში უოტერსის ტურნეში The Dark Side Of The Moon Live მას ვოკალურ იმპროვიზაციას აყოლებდა დეივ კილმინსტერი. 1972 წლის შესრულება ↑ სტრონგი, მარტინ ჩ. (2004). The Great Rock Discography, მეშვიდე, ედინბურგი: Canongate Books, გვ. 1177. ISBN 1-84195-551-5.  ↑ მებეტი, ენდი (1995). The Complete Guide to the Music of Pink Floyd. ლონდონი: Omnibus Press. ISBN 0-7119-4301-X.
ჯენიფერ ლოურენსი

ჯენიფერ შრეიდერ ლოურენსი (ინგლ. Jennifer Shrader Lawrence; დ. 15 აგვისტო, 1990, ლუისვილი, კენტუკი, აშშ) — ამერიკელი მსახიობი. არის ოქროს გლობუსისა და ოსკარის ჯილდოების ლაურეატი. ჯენიფერ შრეიდერ ლოურენსი დაიბადა 15 აგვისტოს 1990 წელს ლუისვილში (შტატი კენტუკი, აშშ) სამშენებლო ფირმის მუშაკის ჰარი ლოურენსისა და საბავშვო ბანაკის მომუშავე კარენ ლოურენსის ოჯახში. უკვე 14 წლის ასაკში გოგონამ მტკიცედ გადაწყვიტა გამხდარიყო მსახიობი და სთხოვა მშობლებს წაეყვანათ ის ნიუ-იორკში, იმისათვის რომ იქ თავისთვის აგენტი ეპოვა. სააგენტოებმა მისი სამსახიობო უნარებს მაღალი შეფასება მისცეს, იმისდა მიუხედავად, რომ მას არ გააჩნდა სამუშაო განათლება და გამოცდილება. მან დაამთავრა სკოლა ექსტერნით 2 წლით ადრე, იმისათვის რომ აქტიურად დაეწყო გადაღებები. ვიკისაწყობში არის გვერდი თემაზე: ჯენიფერ ლოურენსი ჯენიფერ ლოურენსი — კინოფილმების ინტერნეტ მონაცემთა ბაზა (ინგლისური) ↑ Interview with Winter’s Bone star Jennifer Lawrence. დაარქივებულია ორიგინალიდან — 2012-04-03. ციტირების თარიღი: 2011-08-04. ↑ Moss, Josh (2010-12). „Too young for methods: Louisville's Academy Award-nominated actress Jennifer Lawrence [Movies]“. Louisville Magazine. დაარქივებულია ორიგინალიდან — 2013-01-27. ციტირების თარიღი: 2011-02-11. დამოწმებას აქვს ცარიელი უცნობი პარამეტრ(ებ)ი: |coauthors= (დახმარება); შეამოწმეთ თარიღის პარამეტრი |date=-ში (დახმარება) ↑ Lord, Joseph (2011-01-23). „Louisville's Jennifer Lawrence waits for magical Oscar nomination“. Louisville Courier-Journal. ციტირების თარიღი: 2011-01-27. დამოწმებას აქვს ცარიელი უცნობი პარამეტრ(ებ)ი: |coauthors= (დახმარება) ↑ Lord, Joseph (2009-10-14). „Jennifer Lawrence: Bigger Things“. Louisville Courier-Journal. ციტირების თარიღი: 2011-01-27. დამოწმებას აქვს ცარიელი უცნობი პარამეტრ(ებ)ი: |coauthors= (დახმარება)
ჩინეთის გერბი

ჩინეთის სახალხო რესპუბლიკის გერბი (ჩინ 中华人民共和国国徽) — მიღებული იქნა 1950 წლის 20 სექტემბერს. გერბი წარმოადგენს წითელ წრეს, რომელზეც გამოსახულია ზეციური სიმშვიდის კარიბჭე — შესასვლელი აკრძალულ ქალაქში, ტიანანმენის მოედნის მხრიდან, რომელიც მდებარეობს პეკინში. კარიბჭის ზემოთ გამოსახულია ხუთი ვარსკვლავი, როგორც ჩინეთის დროშაზე. წითელი წრე ჩასმულია ხორბლის თავთავებში. ქვემოთა ნაწილის ცენტრში გამოსახულია კბილანა თვალი. ზეციური სიმშვიდის კარიბჭე — სიმბოლურად გამოხატავს ჩინელი ერის უძველეს ტრადიციებს. ხუთი ვარსკვლავი — ყველაზე დიდი ვარსკვლავი გამოსახავს ჩინეთის კომუნისტურ პარტიას, ხოლო ოთხი მომცრო ვარსკვლავი ოთხ სოციალურ კლასს. წითელი წრე ჩასმული ხორბლის თავთავებში — სიმბოლურად გამოხატავს აგრარულ რევოლუციის მაოიზმის ფილოსოფიას. კბილანა თვალი — მრეწველობაში მომუშავეებს. ჩინეთის დროშა ჩინეთის ჰიმნი ჩინეთის მთავრობის ოფიციალური საიტი დაარქივებული 2012-05-02 საიტზე Wayback Machine. ჩინეთის ეროვნული სიმბოლიკა დაარქივებული 2011-09-25 საიტზე Wayback Machine.
TLC

TLC — ამერიკული მუსიკალური ტრიო, რომლის რეპერტუარი მოიცავს თანამედროვე რიტმ ენდ ბლუზის, ჰიპ ჰოპის, სოულის, ფანკისა და ნიუ ჯეკ სვინგის ჟანრებს. მასში შედიოდნენ ტაიონ „T-Boz“ უოტკინსი, როზონდა „Chilli“ თომასი და ლიზა „Left Eye“ ლოპესი (რომელიც ტრაგიკულად დაიღუპა 2002 წელს). 1990-იან წლებში ჯგუფს დიდი წარმატება ხვდა წილად. მათი პირველი ალბომი, Ooooooohhh... On the TLC Tip გაიყიდა 4 მილიონი ასლის სახით, მაგრამ მეორე, CrazySexyCool იქცა მათი საერთაშორისო წარმატების მთავარ მიზეზად და 22 მილიონი ასლის სახით იქნა გაყიდული. ლიზა ლოპესის დაღუპვამდე მათ გამოცემული ჰქონდათ ოთხი სტუდიური ალბომი. მთავარი სტატია: TLC-ს დისკოგრაფია. Ooooooohhh... On the TLC Tip (1992) CrazySexyCool (1994) FanMail (1999) 3D (2002) TLC (2017) ↑ Hess, Mickey (2007). Icons Of Hip Hop: An Encyclopedia Of the Movement, Music, and Culture, Volume 1. Greenwood Publishing Group, გვ. 517. ISBN 0-313-33903-1.  ↑ 2.0 2.1 Bogdanov, Vladimir; Woodstra, Chris; ერლეუაინი, სტივენ თომას (2001) All Music Guide: The Definitive Guide To Popular Music, 4, Hal Leonard Corporation, გვ. 416. ISBN 0-879-30627-0.  ↑ „Big Timers“. Vibe. Vibe Media Group. 11 (9): 198. September 2009. ISSN 1070-4701. TLC AllMusic-ზე TLC საიტზე Discogs TLC კინოფილმების ინტერნეტ-მონაცემთა ბაზაში TLC დაარქივებული 2009-02-04 საიტზე Wayback Machine. საიტზე MTV.com Cyber TLC World დაარქივებული 2010-12-29 საიტზე Wayback Machine.
Deep Cuts, Volume 3 (1984–1995)

Deep Cuts, Volume 3 (1984–1995) — ინგლისური როკ ჯგუფ Queen-ის 2011 წლის კრებული, უკანასკნელი სერიაში Deep Cuts. მასში შეტანილია ჯგუფის მიერ 1984-1995 წლებში ჩაწერილი კომპოზიციები, რომლებიც, სხვადასხვა მიზეზით, არ არის ცნობილი Queen-ის ჰიტებად. დისკი გამოვიდა 2011 წლის 5 სექტემბერს, ალბომების The Works, A Kind of Magic, The Miracle, Innuendo და Made in Heaven ახალი რემასტერინგების პარალელურად. ალბომის პრეს-რელიზი ↑ http://www.allmusic.com/album/deep-cuts-vol-3-1984-1995-mw0002200258